**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu un pamatojoties uz Valsts valodas likuma prasībām.  |
| 2. | Pašreizējā situācija un problēmas | 2013.gadā, salīdzinot ar 2012.gadu, Latvijas Republikas Prokuratūrā (turpmāk – Prokuratūra) ievērojami pieauga tulkošanas pakalpojumu izdevumi. Sakarā ar tulkojumu veikšanu apjomīgās krimināllietās līdz 2013.gada beigām tie vēl vairāk pieaugs.Turklāt 2013.gada 23.maijā Saeimā trešajā lasījumā tika pieņemti grozījumi Kriminālprocesa likumā, kas nosaka, ka personām, kuras neprot valsts valodu, kriminālprocesā noteiktas plašākas iespējas saņemt bezmaksas tulka pakalpojumus. Saskaņā ar minētajiem grozījumiem Prokuratūrai būs jānodrošina bezmaksas tulka palīdzība un svešvalodu tulkojums personām, kā arī tulka pakalpojumi personām ar dzirdes, runas vai redzes traucējumiem tādā valodā un veidā, kādā viņi procesuālos dokumentus spēj saprast un uztvert. Tulka pakalpojumus kriminālprocesā plašāk varēs izmantot jau ar 2013.gada 27.oktobri.Pēc veiktajiem aprēķiniem mutvārdu tulkošanas un procesuālo dokumentu (apsūdzības, lēmuma par krimināllietas nodošanu tiesai neatliekamības kārtībā vai saīsinātā procesa kārtībā, Eiropas apcietinājuma lēmuma) tulkošanas nodrošināšanai Prokuratūrai 2013.gada novembrim-decembrim pamatbudžeta programmā 01.00.00 „Prokuratūras iestāžu uzturēšana” nepieciešams papildu valsts budžeta finansējums **28 716 latu apmērā**.Apstiprinātā budžeta ietvaros Prokuratūra tulkošanas pakalpojumiem 2013.gadā sākotnēji ir plānojusi 50 000 latu gadā, bet jau 2013.gada februārī sakarā ar strauji pieaugušo tulkošanas pakalpojumu apjomu Prokuratūra vērsās Finanšu ministrijā ar lūgumu veikt Prokuratūras pamatbudžeta programmā 01.00.00 „Prokuratūras iestāžu uzturēšana” apropriācijas pārdali starp izdevumu klasifikācijas kodiem un atalgojuma fonda līdzekļus 12 840 latu apmērā novirzīt tulkošanas pakalpojumu apmaksai, lai nepieļautu tulkošanas pakalpojumu parādu veidošanos un nodrošinātu prokuratūras struktūrvienību darbību. Šādu daļēju risinājumu Prokuratūra bija radusi, pārskatot 2013.gadam sākotnēji plānoto atalgojuma fonda izlietojumu un maksimāli samazinot visu Valsts un pašvaldību institūciju amatpersonu un darbinieku atlīdzības likumā atļauto piemaksu un pabalstu apmēru visiem prokuroriem un darbiniekiem.2013.gada otrajā pusgadā Prokuratūrai piešķirtā budžeta ietvaros nodrošināt pieaugušo tulkošanas pakalpojumu apmaksu vairs nav iespējams. Saskaņā ar Prokuratūras precizēto izdevumu tāmi 2013.gadam pamatbudžeta programmā 01.00.00 „Prokuratūras iestāžu uzturēšana” tulkošanas pakalpojumiem ir apstiprināti kopsummā 62 840 latu gadā. Pēc Valsts kases finanšu uzskaites kopsavilkuma datiem tulkošanas pakalpojumu faktiskie izdevumi 2013.gada 14.jūnijā kopsummā jau sastāda 58 531 latu un nepilnos sešos mēnešos sasniedza gandrīz visu gadam apstiprināto summu, bet tulkošanai pēc 2013.gada 14.jūnija ir iesniegts materiāls vēl kopsummā par 24 427 latiem. Līdz ar to, lai nodrošinātu Prokuratūrai noteikto funkciju izpildi, nepieļautu parādu veidošanos un nodrošinātu minēto tulkošanas pakalpojumu apmaksu 2013.gada otrajā pusgadā, Prokuratūrai ir nepieciešams papildu finansējums **89 291 latu apmērā**. Lai nodrošinātu tulkošanas pakalpojumu apmaksu 2013.gada otrajā pusgadā no valsts budžeta programmas „Līdzekļi neparedzētiem gadījumiem” **kopā nepieciešami finanšu līdzekļi - 118 007 lati.** Ievērojot minēto, Prokuratūra, pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Prokuratūrai 118 007 latus tulkošanas pakalpojumu nodrošināšanai 2013.gada otrajā pusgadā.  |
| 5. | Projekta izstrādē iesaistītās institūcijas | Prokuratūra. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **50,0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 50,0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **50,0** | **+118,0** | **0** | **0** | **0** |
| 2.1. valsts pamatbudžets | 50,0 | +118,0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **-118,0** | **0** | **0** | **0** |
| 3.1. valsts pamatbudžets | 0 | -118,0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **+118,0** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu „Par valsts budžetu 2013.gadam” Prokuratūrai tulkošanas pakalpojumu nodrošināšanai 2013.gadā paredzēti 50 000 Ls. Papildus nepieciešamā finansējuma atšifrējumu skatīt šīs anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”.  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Prokuratūra. |
| 2. | Projekta izpildes ietekme uz pārvaldes funkcijām  | Tiek nodrošināta Prokuratūrai noteikto funkciju izpilde.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

*Anotācijas II, IV, V un VI sadaļa – projekts šīs jomas neskar.*

Iesniedzējs:

Tieslietu ministra vietā

Iekšlietu ministrs R.Kozlovskis

03.07.2013. 12:47

959

I.Serjogina

67044512, Ineta.Serjogina @lrp.gov.lv